kardosdrur/scandi-wiki huggingface dataset:
Kiss

Kiss er et amerikansk hård rock-/rock and roll-band dannet i New York i 1973.

Gruppen har i alt solgt mere end 19 millioner albummer alene i USA, og i alt har bandet solgt mere end 100 millioner albummer på verdensplan. De er let genkendelige med deres ansigtsmaling og kostumer, som for det meste består af sort, hvidt eller brunt. De er også meget kendt for deres liveoptrædener, som har inspireret f.eks. det tyske band Rammstein, som bl.a. også anvender ild.

Der har igennem tiden været forskellige bud på hvad navnet kunne betyde. Den danske oversættelse af navnet er "kys", men religiøse kredse i USA har påstået, at det står for Knights In Satan's Service (Riddere i Satans tjeneste). Til denne påstand har bassisten Gene Simmons sarkastisk udtalt, at det i virkeligheden står for Keep it simple Stupid (hold det enkelt, dumme).

Bandet blev hovedsageligt inspireret af The Beatles. De har selv inspireret flere andre store rockmusikere, blandt andet System of a Down, Rammstein, Slayer og KoЯn, der har skabt deres eget kapitel i musikkens historie.

Bandet har været på mange turnéer, herunder Sonic Boom Over Europe Tour i 2010 og deres afskedsturné kaldt The End Of The Road World Tour som startede i 2019 og ender i 2022.

Diskografi 

Benævnelserne "guld" og "platin" henviser til albummernes salgstal.

Referencer

Eksterne henvisninger 

 
 
 

KISS
Musikgrupper fra USA
Hård rock-grupper
Heavy metal-grupper
 
Musikgrupper fra 1972
Efterårets og forårets profil

TIPS-bladet har siden 1994 kåret efterårets profil i Superligaen og siden 1999 også forårets profil. Det er trænerne fra alle klubberne i ligaen der stemmer om vinderen.

Fodboldmagasinet FORZA har kåret forårets profil i Superligaen siden 2006, hvor det er anførerne fra alle klubberne i ligaen der stemmer om vinderen.

Efterårets profil i Superligaen

Forårets profil i Superligaen

Eksterne henvisninger 
 TIPS-bladet's hjemmeside 
 FORZA's hjemmeside 

Kåringer i dansk fodbold
Dio Cassius

Dio Cassius (født ca. 164, død ca. 229), var en romersk senator og historiker. Han tilhørte en velhavende familie fra Nikæa i Lilleasien og skrev sine værker på græsk, men henvendte sig primært til et romersk publikum. Dios far Cassius Apronianus var romersk senator og Dio fulgte også selv en politisk og juridisk karriere i Rom. Under kejser Septimius Severus blev han konsul første gang, anden gang under Alexander Severus i 229 e.Kr., hvor hans værk slutter. 

Hans gigantiske værk om Roms historie kom i 80 bind og beskrev tiden fra byens grundlæggelse til hans egen tid. Blandt de kilder, Dio benyttede, var den latinske historiker Tacitus og for de perioder af det første århundrede, hvor Tacitus' historieværk ikke er bevaret, er Dio blandt vore vigtigste kilder. Ligeledes er beskrivelsen af hans samtid på højt niveau, og ofte indskyder han sine egne øjenvidneskildringer. Dios skildring af republikkens historie er ofte præget af anakronismer, men der kan findes mange værdifulde oplysninger i hans værk, også om de tidligste tider.

Store dele af hans værk er gået tabt, men indholdet er bevaret i form af byzantiske resuméer (epitomer) fra 9.-11. årh.

Eksterne link 
 Cassius Dio: Historia (engelsk oversættelse)

Politikere fra Romerriget
Historikere fra Romerriget
Græsksprogede forfattere
Det gyldne bur

Det gyldne bur er udpegelsen af årets målmand i Danmark. Tipsbladet har stået for kåringen siden 1984. Vinderen findes efter en afstemning blandt målmændene i den bedste (Superligaen) og den næstbedste række (1. division).

Vindere

Referencer

Eksterne henvisninger 
 Tipsbladets hjemmeside 
 26 års vindere af det gyldne bur 

Kåringer i dansk fodbold
Diodor

Diodor (el. Diodorus Siculus) (født ca. 90, død ca. 30 f.v.t.) var en græsk historiker fra Agyrium på Sicilien. Skrev i perioden en universalhistorie (Bibliotheca historia) i 40 bind, som primært var kompilation af ældre værker. Store dele af hans eget værk er kun bevaret som resuméer hos senere byzantiske forfattere.

Diodor besøgte selv både Egypten og Rom og beskriver flere farefulde rejser i både Europa og Asien. Det er dog tvivlsomt, at han rent faktisk har foretaget disse rejser, da hans beskrivelser indeholder fejl, som et øjenvidne ikke ville lave. På grund af disse fejl vurderes kildeværdien af hans værk ikke særligt højt af mange moderne historikere.

Eksterne henvisninger 

 David Bloch (oversættelse af): "Diodorus Siculus (XIV.19-31, 37)" (AIGIS 2001, 2) 
 Diodorus Siculus, The Library translated by C.H. Oldfather , uddrag af engelsk oversættelse af bog 4 (Bibliotheca historia )

Historikere fra antikkens Grækenland
Personer fra Romerriget
Queens of the Stone Age

Queens of the Stone Age (QOTSA) er et amerikansk rockband, som blev dannet i 1997.

Bandet stammer fra Palm Desert i Californien, USA og blev startet af guitaristen Josh Homme og trommeslageren Alfredo Hernandez.
Besætningen i bandet har varieret over årene hvor Josh Homme har været bindeleddet, og det eneste faste medlem af bandet. Den nuværende besætning består af:

 Josh Homme – Lead Guitar og Vokal
 Jon Theodore – Trommer
 Troy Van Leeuwen – Lap Steel Guitar, Rytmeguitar og Keyboard
 Dean Fertita – Keyboard
 Michael Shuman – El-bas

Bandets oprindelige navn var Gamma Ray, Joshua Homme kaldte musikken Robot Rock og sagde at han "ville skabe en tung lyd, baseret på et solidt jam og bare banke det i hovedet"

Bandet bliver ofte beskrevet som såkaldt Stoner Rock, men de afviser selv dette begreb.
"The term sucks. The only element of the audience I want to get rid of is the shirtless, sweaty, maxi-mullet jock dudes. We want sex to bleed into the music. At our shows, we want to see half boys and half girls in a utopian world, dancing and drinking."

Selvom man klart kan placere Queens of the Stone Ages lyd i den hårde ende – så har de gennem årene arbejdet under en masse forskellige indflydelser og prøver konstant nye ting af, sangene Make It Wit Chu og Suture up your future har fx en meget jazzet sound.

En anden meget let genkendelig ting ved bandets sound er at de aldrig er bange for at arbejde sammen med andre kunstnere og ofte er der en del prominente gæster på deres albums – Dave Grohl var trommeslager for dem en overgang. Derudover har Billy Gibbons også bidraget. Men der er næsten en fast gæsteliste som indeholder Dave Grohl, Mark Lanegan, Brody Dalle og Joshua Homme's barndomsven, forsangeren for Eagles of Death Metal, Jesse Hughes.

Diskografi 
 Queens of the Stone Age (22. september 1998)
 Rated R (6. juni 2000)
 Songs for the Deaf (27. august 2002)
 Lullabies to Paralyze (22. marts 2005)
 Era Vulgaris (12. juni 2007)
 ...Like Clockwork (3. juni 2013)
 Villains (25. august 2017)
 In Times New Roman... (2023)

Rockgrupper fra USA
Har spillet på Roskilde Festival
Musikgrupper fra 1997
Anfordringsbankgaranti

En anfordringsbankgaranti er en garantiform, der kommer til udbetaling imod skriftlig anmodning fra beneficianten (den, der har ret til at trække på garantien) og betales ved påkrav (anfordring), uanset om der eventuelt skulle foreligge misligholdelse af den forretningsaftale, der ligger til grund for garantien.

Finansrådet har præciseret, at en sådan garanti udbetales, selvom garantirekvirenten (leverandøren) har indsigelser mod, at der kræves betaling i henhold til garantien, da det underliggende retsforhold er garantien uvedkommende. Dette afskærer dog ikke leverandøren fra under en efterfølgende retssag at rejse et berigelseskrav mod beneficianten. I enkelte tilfælde er det dog lykkedes rekvirenten at blokere udbetaling ved et fogedforbud i tilfælde, hvor træk på garantien var åbentbart uberettiget.

Kilder 

Erhvervsøkonomi
Årets hold

Årets hold er en årligt tilbagevendende kåring af de bedste fodboldspillere i Danmark på et fodboldholds forskellige pladser. Spillerforeningen har kåret årets hold siden 1999. Spillerne i de hjemlige ligaer og i udlandet står for udvælgelsen af spillere til Årets Hold, og alle danske fodboldspillere kan vælges til holdet, uanset som de spiller på danske eller udenlandske hold og uanset om de spiller på landshold eller ej.

Årets hold

Eksterne henvisninger 
 Spillerforeningen's hjemmeside

Kåringer i dansk fodbold
Urup

Urup er en gammel sædegård som nævnes første gang i 1448. Urup ligger ca. ½ km nordvest for Stenbjerg Station ved landevejen mellem Horsens og Østbirk. Gården ligger i Østbirk Sogn i Horsens Kommune. Hovedbygningen er opført i 1540-1595, men er stærkt ombygget og reduceret i 1730-1810. Der hører 100 hektar til Urup i dag.

Søhelten Peder Skram var én af Urups ejere og er begravet ved Østbirk Kirke.

Ejere af Urup 
(1448-1450) Henrik Madsen
(1450-1487) Peder Christiansen Skram
(1487-1512) Christen Pedersen Skram
(1512-1581) Peder Christensen Skram
(1581-1601) Niels Pedersen Skram
(1601-1603) Elsebeth Nielsdatter Skram, gift Bille
(1603-1608) Espe Bille
(1608-1610) Elsebeth Nielsdatter Skram, gift Bille
(1610-1630) Jacob Ulfeldt
(1630-1656) Birgitte Brockenhuus, gift Ulfeldt
(1656-1663) Corfitz Jacobsen Ulfeldt
(1663-1664) Kronen (Godset)
(1664-1670) Christopher Knudsen Ulfeldt (Hovedbygningen)
(1670-1678) Peter Hansen
(1664-1670) Peter Hansen (Godset)
(1664) Anna Elisabeth von der Groeben, gift Ulfeldt (Godset)
(1678-1680) Anna Elisabeth Petersdatter Hansen
(1680-1683) Vilhelm baron Gyldenkrone
(1683) Regitse Sophie Vind, gift (1) Gyldenkrone (2) Juel
(1683-1700) Jens Juel
(1700-1701) Regitse Sophie Vind, gift (1) Gyldenkrone (2) Juel
(1701-1714) Jørgen Vilhelmsen baron Gyldenkrone
(1714-1715) Vibeke Dorothea Frederiksdatter von Gersdorff, gift (1) Gyldenkrone (2) von Pentz
(1715-1720) Gotfred von Pentz
(1720-1724) Frederik von Gersdorff
(1724-1726) Edel Margrethe Krag, gift von Gersdorff
(1726-1728) Jørgen Grabow
(1728-1732) Lucie Hedevig von Levetzau, gift Grabow
(1732-1765) Hans Rudolf Jørgensen Grabow
(1765-1772) Margrethe Øllegaard Rantzau, gift Grabow
(1772-1775) Frederik Christoffer greve Tramp
(1775-1777) Jørgen Ditlev greve Tramp
(1777-1784) Casper Peter Rothe
(1784-1787) Edel Katrine Severine Soelberg, gift Rothe
(1787-1805) Ulrich Christian von Schmidten
(1805-1812) Jørgen Kjær / Israel Karl Wulff
(1812-1825) Jørgen Kjær
(1825-1832) Tiburtz Tiburtzius Strange
(1832-1844) Kristiane Byschou, gift Strange
(1844-1863) Heinrich Wilhelm Bremer
(1863-1892) Oscar Emil baron Gyldenkrone
(1892-1899) Josephine Mørch, gift Gyldenkrone
(1899-1916) Harding Balthasar Rieffesthal
(1916) Skanderborg Amts Udstykningsforening
(1916) A. Svendsen
(1916-1918) Hans Christian Juel
(1918-1919) Prpt. Jørgensen
(1919-1922) Niels A. Høgdall
(1922-1925) Forskellige ejere
(1925-1926) Jydsk Land-Hypotekforening
(1926-1941) Emanuel Andreasen
(1941-1943) H. Wissing
(1943-1970) Axel Enggaard
(1970-1995) Bent Sylvest
(1995-1999) Hans Henrik Jacobsen
(1999-) Dan Brockdorff

Eksterne henvisninger 
 Dansk Center for Herregårdsforskning: Urup , hentet 19. juli 2016

Herregårde i Horsens Kommune
Herregårde i Skanderborg Amt
Fredede slotte og herregårde i Danmark
Fredede bygninger, konstruktioner og anlæg i Horsens Kommune
Ringkloster

Ring Kloster var et nonnekloster under benediktinerordenen, der lå ved den sydøstlige ende af Skanderborg Sø (Hylke Sogn, Voer Herred, Skanderborg Kommune). Det omtales første gang i 1203, men den nære beliggenhed til klosteret på Kalvø antyder at det er anlagt som dobbelt-kloster, og stammer så muligvis fra begyndelsen af 1100-tallet.
Nonneklostrene var i hovedsagen stiftelser for enlige kvinder, som påtog sig også at opfostre og opdrage adelige piger. Herfor modtog man igennem årene store gaver fra fædre og formyndere til nonner og pensionærer.
Efter reformationen havde Ring Kloster 221 gårde, møller , enemærker og lodder, fordelt i 14 herreder og 46 sogne.
I 1536 bevilgedes det, at den gamle kirke ved Ring Kloster, der brugtes som lade, skal nedrives og materialerne bruges til udvidelse og reparation af Skanderup Kirke. Man byggede bl.a. et nyt sideskib af materialerne.
Altertavlen fra 1487 findes nu i Østbirk Kirke, og en alterkalk fra begyndelsen af 1500-tallet er i Stilling Kirke. 
Der er fundet middelalderlige bygningsrester. 

Hovedgården Ringkloster ligger på den gamle klostertomt ved Skanderborg Sø. Hovedbygningen blev opført i 1826 og forhøjet i 1854, men blev nedrevet i 1970'erne.

Ved Ringkloster er der fundet en vinterboplads fra Ertebøllekulturen.
Ringkloster Gods er på 165,4 hektar

Ejere af Ringkloster 

 (1100-1536) Benediktinerkloster
 (1536-1824) Kronen
 (1824-1826) C. Qvist / P. J. Schandorff
 (1826-1832) M. G. Krag
 (1832-1841) Carl von Arenstorff
 (1841-1886) D. C. A. Andersen
 (1886-1914) C. F. Andersen
 (1914-1926) Enke Fru L. Andersen
 (1926-1968) Holger Andersen
 (1968-1989) Karl Teisen
 (1989-2006) Orla Lokdam
 (2006-) Knud Sørensen

Eksterne Kilder/henvisninger 
 Strejf.dk
 Dkconline 
 Om bopladsfund 
 Ring Klosterkirke hos danmarkskirker.natmus.dk (Danmarks Kirker, Nationalmuseet)

Klostre i Danmark
Arkæologiske områder i Danmark
Bygninger, konstruktioner og anlæg i Skanderborg Kommune
Monumenter i Danmark
Kviteseid

Kviteseid (ældre navn «Hvitesjø», Hvidesø eller Hvidesøe, også skrevet Hviteseid) er en kommune i Vestfold og Telemark fylke i Norge. Den har et areal på 709 km², og en befolkning på 	2.448 (1. januar 2016). Den grænser i nordvest til Seljord, i øst til Nome, i syd til Drangedal, Nissedal og Fyresdal, og i vest til Tokke. Højeste punkt er Sveinsheii 1.142 moh.

Vigtige erhverv er skovdrift, jordbrug, turisme og vandkraft. Kviteseid ligger omkring Kviteseidvatnet. Kviteseidvatnet hænger sammen med Telemarkskanalen (Bandak-Nordsøkanalen) med sluseforbindelse helt ned til Skien. Morgedal – skisportens vugge – ligger i Kviteseid. Morgedal har et museum efter skipioneren Sondre Norheim og sydpolfarer Olav Bjaaland. Kviteseid har flere vintersportsteder, blandt andet Vrådal. Den olympiske ild til vinterlegene i Oslo 1952, Squaw Valley 1960 og Lillehammer 1994 blev tændt i Morgedal.

Eksterne henvisninger 

 Kviteseid Kommune
 Kviteseidbyen
 Vrådal.com
 Morgedal.no
 Kultur i Kviteseid på kort 

Kommuner i Vestfold og Telemark
Kommuner i Telemark
Byer i Norge
Færøsk kongsbonde

En kongsbonde er på Færøerne en bonde, som dyrker statsejet jord. Statsjorden blev tidligere kaldt kongsjord (på færøsk kongsjørð), men kaldes nu for lagtingsjord eller landsjord. Kongsbonden er en arvefæster, der traditionelt bliver efterfulgt af sin ældste søn.

Stort set er kongsjord den jord, som var i den katolske kirkes eje indtil reformationen i 1536, og som der efter kom i kongens eje. Kongsjordene omfatter mere end halvdelen af Færøernes areal. I dag tilhører kongsjorden det færøske landsstyre som dettes statsejendom. 

Kongsjord må forstås som en modsætning til privat ejet odelsjord. Mens odelsjorden normalt blev delt mellem alle arvinger og derfor blev opsplittet indtil det uudnyttelsesbare, forblev kongsjorden udelt. Kongsbondens arvinger har traditionelt haft udstrakt ret til at arve lejekontrakten, og kongsbondeslægterne har derfor ofte de bedste forhold for rentable landbrugsenheder og en arveret, som kan betegnes som arvefæste. 

Den største kongsgård på Færøerne er Kirkjubøargarður i Kirkjubøur. Den nuværende kongsbonde Patursson er 17. generation på gården. Berømt er også kongsgården på øen Koltur, hvor en anden Patursson bor alene med kone og dyr. 

Kongsbonde, Færøsk
Kongsbonde, Færøsk
Kongsbonde, Færøsk
Landbrugshistorie
Batman Begins

Batman Begins er en film af Warner Brothers. Filmen blev lavet i 2005 og har en spilletid på omtrent 134 minutter. Den er tilladt for alle over elleve år. Medvirkende i filmen er der blandt andre Christian Bale, som spiller Bruce Wayne alias Batman, Michael Caine, som spiller Bruce Waynes tro butler, samt Gary Oldman, i rollen som kriminalassistent i den opdigtede by Gotham, hvor det meste af filmen også foregår.

Handling 

Efter mordet på sine forældre rejser Bruce Wayne (Christian Bale) rundt i verden i sin søgen efter midler til at bekæmpe uretfærdighed. Han ankommer til en fjernt beliggende bygning, hvor han i syv år bliver trænet op af sin læremester Henri Ducard (Liam Neeson). Herefter vender han tilbage til Gotham City, hvor han i al hemmelighed anskaffer sig en masse udstyr, som skal hjælpe ham i hans kamp. Han laver en beskyttende dragt og giver sig selv navnet Batman.

I sin evindelige kamp mod uretfærdigheden møder Bruce Wayne atter sin gamle læremester fra den fjernt beliggende bygning. Læremesteren, som har sin egen måde at bekæmpe uretfærdighed på, bliver en svær udfordring for Batman.

Medvirkende

Referencer

Eksterne henvisninger 

 

Amerikanske film fra 2005
Film instrueret af Christopher Nolan
Actionfilm fra USA
Thrillerfilm fra USA
Kriminalfilm fra USA
Engelsksprogede film
Batman-film
Film baseret på tegneserier
Det Kongelige Teaters elevskole

Elevskolen ved Det Kongelige Teater var nok det mest betydningsfulde uddannelsested for danske skuespillere igennem tiden.

Elevskolen er i dag nedlagt og uddannelsen foregår nu fra Statens Scenekunstskole.

elevskole
Uddannelsesinstitutioner i København
Stensballegård

Stensballegård er en gammel hovedgård, der nævnes første gang i 1341 og ligger i den sydlige del af Stensballe. Gården ligger i Vær Sogn i Horsens Kommune. Hovedbygningen er opført i 1692-1693 ved Ernst Brandenburger, tilbygget i 1867-1943. Stensballegård Gods er på 381 hektar.

Stamhuset Stensballegaard
Stamhuset Stensballegaard var et dansk stamhus, oprettet 3. november 1748 af to mostre til lensbaron Jens Krag-Juel-Vind til baroniet Juellinge (1724-1776). Stamhuset omfattede bl.a. Stensballegård.
Stamhuset ophørte med lensafløsningen 1920.

Ejere af Stensballegård 
(1361-1400) Troels Jonsen Benderup
(1400-1437) Troels Jonsen Benderups dødsbo
(1437-1457) Timme Nielsen Rosenkrantz
(1457-1480) Niels Timmesen Rosenkrantz
(1480-1523) Axel Nielsen Rosenkrantz
(1523-1586) Folmer Axelsen Rosenkrantz
(1586-1600) Gert Folmersen Rosenkrantz
(1600-1628) Anne Albertsdatter Friis gift Rosenkrantz
(1628-1650) Christoffer Pax
(1650-1661) Hilleborg Bille gift Pax
(1661-1674) Henrik Müller
(1674-1685) Karen Hansdatter Nansen gift Griffenfeldt
(1685-1690) Charlotte Amalie Pedersdatter Griffenfeldt gift von Krag
(1690-1728) Frederik baron von Krag
(1728-1751) Edele Kragh gift von Krag
(1751-1771) Vibeke Cathrine Kragh / Charlotte Amalie Kragh / Ide Helle Margrethe Kragh
(1771-1776) Jens baron Krag-Juel-Vind
(1776) Sophie Magdalene von Gram gift Krag-Juel-Vind
(1776-1855) Jens Carl baron Krag-Juel-Vind
(1855-1858) Jens Holger baron Krag-Juel-Vind
(1858-1866) Frederik Siegfried baron Krag-Juel-Vind
(1866-1867) Sophie Cathrine Jensdatter baronesse Krag-Juel-Vind
(1867) Preben baron Krag-Juel-Vind
(1867-1896) Christian Emil lensgreve Krag-Juel-Vind-Frijs
(1896-1923) Mogens Christian lensgreve Krag-Juel-Vind-Frijs
(1923-1927) Helle Mogensdatter komtesse Krag-Juel-Vind-Frijs 
(1927-1928) Axel Høyer
(1928-1951) Hans Benedikt greve Ahlefeldt-Laurvig
(1951-1972) Ditlev greve Ahlefeldt-Laurvig
(1972-2007) Henrik greve Ahlefeldt-Laurvig
(2007-) Jannik greve Ahlefeldt-Laurvig

Ekstern henvisning 
 Dansk Center for Herregårdsforskning: Stensballegård , hentet 19. juli 2016
 Stensballegård på 1001 fortællinger om Danmark
 Stensballegård
 Stensballegård Golf

Herregårde i Horsens Kommune
Herregårde i Skanderborg Amt
Fredede slotte og herregårde i Danmark
Fredede bygninger, konstruktioner og anlæg i Horsens Kommune
Strø Herred

Strø Herred var et herred i Frederiksborg Amt og bestod geografisk af den nuværende Halsnæs Kommune samt den tidligere Skævinge Kommune, Alsønderup Sogn og Tjæreby Sogn (som i dag alle ligger i Hillerød Kommune).

Indtil slutningen af 1200-tallet var Holbo Herred en del af Strø Herred.

I herredet ligger følgende sogne:

Alsønderup Sogn
Frederiksværk Sogn
Kregme Sogn
Lille Lyngby Sogn
Melby Sogn
Skævinge Sogn
Strø Sogn
Tjæreby Sogn
Torup Sogn
Vinderød Sogn
Ølsted Sogn

Eksterne kilder/henvisninger
 
 DIS-Danmark Amt-Herred-Sogn 

Herreder i Frederiksborg Amt
Dendrofili

Dendrofili (af græsk dendron, træ og philia kærlighed, venskab) er en sjælden parafili der giver sig til udtryk i en følelse af seksuel tiltrækning til træer. Det ses undertiden, at mandlige dendrofile gnubber kønsorganerne mod træbark, mens kvindelige dendrofile kan anvende grene ved penetrering (masturbation).

Referencer 

Sexologi
Parafili
Vesthimmerlands Gymnasium og HF

Vesthimmerlands Gymnasium ligger i Aars, men samler, som navnet antyder, elever fra hele den vestlige del af Himmerland. Da det blev oprettet i 1960 var det det første sognekommunale gymnasium i Danmark. I begyndelsen foregik undervisningen i lejede lokaler på Aars Skole, men grundstenen til gymnasiets egen bygning blev lagt allerede året efter opstarten. I begyndelsen var gymnasiet én lang bygning af gule mursten, men i 1983 blev der tilføjet en stor tilbygning på den ene side af bygningen. Gymnasiets fællesområde (kaldet "badekarret") er udsmykket af Poul Gernes, mens Per Kirkeby har udsmykket store dele af resten af gymnasiet både udvendigt og indvendigt.

I dag er Vesthimmerlands Gymnasium en af Danmarks UNESCO-skoler, som deltager i et stort netværk med skoler i hele verden.

Ledelse 
Gymnasiets rektor er Jette Rygaard, som tiltrådte stillingen d. 1. feb. 2014, efter tidl. rektor Kirsten Holmgaards aftrædelse. 

Ralf Michael Leimbeck bestrider posten som vicerektor, mens Mads Ilsøe og Solveig Uhrenholt Bigum er uddannelsesledere.

Kendte studenter 
 1964: Martin Glerup, politiker
1993: Pernille Vigsø Bagge, teolog og politiker samt tidligere MF
 1998: Per Krøldrup, fodboldspiller
 1976: Erik A. Frandsen, kunstner
 1998: Allan Otte, kunstner
 1968: Knud Steffen Nielsen, digter og billedkunstner
 1974: Allan Søgaard Larsen, tidligere koncernchef i Falck A/S* 1983: Kim Fausing, CEO for Danfoss
 1974: Søren Birch, dirigent og komponist
 1979: Peter Legård Nielsen, forfatter
 1993: Ali Salanti, professor på UCPH, CEO for VAR2Pharmceuticals og VARCT Diagnostics
 2012: Signe Gjessing, digter
 2012: Karla Rosendahl, skuespiller ved Aalborg Teater og modtager af Reumert-pris for 'Årets kvindelige ensemblerolle' i 2023

Kilder

Eksterne henvisninger 
 http://www.vhim-gym.dk – Gymnasiets hjemmeside
 https://www.facebook.com/vhimgym - Gymnasiets Facebookside
 https://www.instagram.com/vesthimmerlandsgymnasium/

Gymnasier i Danmark
Aars
Etableret i 1960
Serridslevgård

Serridslevgård er en sædegård som første gang nævnes i 1424. Herregården ligger i Nebel Sogn i Horsens Kommune. Hovedbygningen er opført 1777 af arkitekt Anders Kruuse, men er udvidet i 1937 af arkitekt Mogens Clemmensen.

Serridslevgård Gods er på 471 hektar

Ejere af Serridslevgård 
 (før 1424) Karine Clausdatter Krumpen
 (1424-1599) Maribo Kloster
 (1599-1615) Claus Sørensen Mund
 (1615) Kirsten Harbou gift (1) Mund (2) Munk
 (1615-1632) Niels Munk / Jørgen Munk
 (1632-1656) Niels Munk
 (1656-1675) Henrik Mund
 (1675-1682) Birgitte Mormand gift Mund
 (1682-1692) Jens Mikkelsen Mule
 (1692-1742) Henrik Jensen Mule
 (1742-1747) Maren Høstmark gift (1) Mule (2) Lautrup
 (1747-1749) Frederik Lautrup
 (1749-1768) Gerhard Hansen de Lichtenberg
 (1768) Bodil Hoffgaard gift de Lichtenberg
 (1768-1801) Frederik Ludvig Christian Beenfeldt
 (1801-1802) Catharina Elisabeth Gerdtsdatter de Lichtenberg gift Beenfeldt
 (1802-1812) Christoffer Dahl
 (1812-1824) Handelshuset Muusmann & Schweller
 (1824-1842) Karen Pauline Lilienskiold gift von Gersdorff
 (1842-1882) Sophie Charlotte Poulsdatter von Gersdorff
 (1882-1883) Sophie Charlotte Poulsdatter von Gersdorffs dødsbo
 (1883-1889) Hans Christian Brodersen
 (1889-1902) Doris Jordt gift Brodersen
 (1902-1919) Peter Jordt Brodersen
 (1919-1951) Axel Nissen
 (1951-1982) Paula Poulsdatter Larsen gift Nissen
 (1982-1994) Børge Poul Edvard Nissen
 (1994-2021) Dorthe Nissen
 (2021-) Serridslevgaard ApS

Ekstern henvisning 
 Dansk Center for Herregårdsforskning: Serridslevgård , hentet 19. juli 2016

Herregårde i Horsens Kommune
Herregårde i Skanderborg Amt
Fredede slotte og herregårde i Danmark
Fredede bygninger, konstruktioner og anlæg i Horsens Kommune